Source: http://docplayer.fi/7408722-Quick-reference-guide.html
Timestamp: 2020-01-20 23:50:54+00:00
Document Index: 22429995

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 fi VYPER KÄYTTÖOPAS
2 Arrows: - Decompression Stop at the Ceiling Depth - Mandatory Safety Stop Zone - Ascent Recommended - Must Descend Present Depth Dive Counter Logbook Symbol Dive Attention Symbol Bar Graph: - Mode Indicator - Consumed Botton Time - Oxygen Limit Fraction Do Not Fly Icon Oxygen Percentage in Nitrox Mode Altitude Adjustment Mode Maximum Depth Ceiling Depth on Decompression Mandatory Safety Stop Depth Average Depth on Logbook Oxygen Partial Pressure AM/PM Indicator Safety Stop Warning Safety Stop Indicator Fast Ascent Warning (SLOW) Bar Graph: - Ascent Rate Indicator - Battery Power Indicator - Logbook Page Indicator Current Time Display Surface Interval Time No Flying Time No-Decompression Time Total Ascent Time Safety Stop Time The Smart Button: - Activation - Backlight - Mode Operations QUICK REFERENCE GUIDE Personal Adjustment Mode Temperature Week Day Mode Text Indicators for the Smart Button Low Battery Warning Dive Time Time Month,Day Indicators for the Scroll Buttons Dive Planning Button Scroll Button (increase value, ascend) Time (alternative display) Button Daily/DiveTime/Depth Scroll Button (decrease value, descend) Alarm On Indicator
3 1. TERVETULOA SUUNTO-SUKELLUSTIETOKONEIDEN MAAILMAAN VAROITUKSET, HUOMIOT JA HUOMAUTUKSET SUUNTO KÄYTTÖLIITTYMÄ Valikoissa liikkuminen Painikkeiden merkinnät ja toiminnot ALKUUN PÄÄSEMINEN ASETUSTILAT [3 SET] Ajan asetus [2 SET TIME] Henkilökohtaisten mieltymysten asettaminen [3 SET PREF] AC-vesikontakti ENNEN SUKELLUSTA Suunto RGBM Hätänousut Sukellustietokoneen rajoitukset Äänihälytykset ja näkyvät hälytykset Virhetilat DIVE (sukellus kaasusekoituksella) -tilan asetukset Henkilökohtaisen säädön/korkeussäädön asettaminen[1 AdJ MO- DE] Sukellusajan hälytyksen asettaminen [2 d ALARM] Maksimisyvyyden hälytyksen asettaminen [3 MAXDPTH] Nitrox-arvojen asettaminen [4 NITROX] Aktivointi ja esitarkistukset DIVE (sukellus) -tilaan siirtyminen
4 Sukellustilan aktivointi Pariston latauksen merkki Vuoristosukeltaminen Henkilökohtaiset säädöt Turvapysähdykset Suositellut turvapysähdykset Pakolliset turvapysähdykset SUKELTAMINEN AIR-tilassa sukeltaminen Sukelluksen perustiedot Kirjanmerkki Consumed Bottom Time (CBT) Nousunopeuden ilmaisin Dekompressiosukellukset Sukeltaminen NITROX-tilassa Ennen sukeltamista NITROX-tilassa Happinäytöt Happikertymän mittari (OLF%) Sukeltaminen GAUGE (mittari)-tilassa SUKELLUKSEN JÄLKEEN Pinta-aika Sukellusten numerointi Lentäminen sukelluksen jälkeen Muistit ja tiedonsiirto [1 MUISTI]
5 Lokikirja ja sukellusprofiilimuisti [1 LOGBOOK]) Sukellushistoria Muisti [2 HISTORY] Tiedonsiirto ja PC-liitäntä [3 TR-PC] Movescount Simulaatiotila [SIMUL] Sukellussimulaattori [1 SIMDIVE] Sukellusten suunnittelusimulaattori [2 SIMPLAN] SUUNTO-SUKELLUSTIETOKONEEN HOITO JA PUHDISTUS PARISTON VAIHTAMINEN Paristosarja Tarvittavat työkalut Pariston vaihtaminen TEKNISET TIEDOT Tekniset tiedot RGBM Suunto RGBM adaptiivinen dekompressio Suoranoususukellusajat ilmalle Vuoristosukeltaminen Hapelle altistuminen AINEETON OMAISUUS Tavaramerkki Tekijänoikeus Patentti-ilmoitus LISÄTIETOJA
6 12.1. CE-vaatimustenmukaisuus EN EN 250 / FIOH SUUNNON RAJOITETTU TAKUU LAITTEEN HÄVITTÄMINEN SANASTO
7 1. TERVETULOA SUUNTO-SUKELLUSTIETOKONEIDEN MAAILMAAN Suunto Vyper on rannetietokone, jonka avulla saat kaiken irti sukellusharrastuksestasi. Vyper-sukellustietokone on kompakti, kehittynyt, monikäyttöinen sukelluslaite, joka on suunniteltu palvelemaan sinua luotettavasti vuosien ajan. Suunto Vyperin käyttöopas sisältää erittäin tärkeitä tietoja, joiden avulla tutustut Suunnon sukelluskäyttöön tarkoitettuun rannetietokoneeseen. Lue tämä käyttöopas huolellisesti ja säilytä se tulevaa tarvetta varten varmistaaksesi, että ymmärrät laitteen käytön, näytöt ja rajoitukset ennen sen käyttöä. Huomaa, että käyttöoppaan lopussa on myös sanasto, joka helpottaa sukellussanaston ymmärtämistä. 7
8 2. VAROITUKSET, HUOMIOT JA HUOMAUTUKSET Tämä käyttöopas sisältää tärkeitä turvallisuussymboleita. Ne jakautuvat tärkeytensä mukaan kolmeen luokkaan: VAROITUS merkitsee toimenpidettä tai tilannetta, joka saattaa johtaa vakavaan loukkaantumiseen tai kuolemaan HUOMIO HUOM! merkitsee toimenpidettä tai tilannetta, joka johtaa laitteen vaurioitumiseen ilmaisee tärkeää tietoa Ennen varsinaisen käyttöoppaan lukemista on erittäin tärkeää lukea seuraavat varoitukset. Näiden varoitusten tarkoituksena on varmistaa, että Suunto Vyperin käyttäminen on mahdollisimman turvallista, eikä niitä saa jättää huomiotta. VAROITUS LUE sukellustietokoneen ohjelehtinen ja käyttöopas. Niiden lukematta jättäminen voi johtaa laitteen virheelliseen käyttöön tai käyttäjän vakavaan loukkaantumiseen tai kuolemaan. VAROITUS ALLERGISIA REAKTIOITA TAI IHON ÄRSYTYSTÄ VOI ESIIN- TYÄ, KUN TUOTE ON KOSKETUKSISSA IHON KANSSA, VAIKKA TUOTTEEMME NOUDATTAVAT ALAN STANDARDEJA. JOS EDELLÄ MAINITTUJA HAITTOJA ILMENEE, LOPETA TUOTTEEN KÄYTTÖ HETI JA OTA YHTEYS LÄÄKÄRIIN. 8
9 VAROITUS VAROITUS EI TARKOITETTU AMMATTIKÄYTTÖÖN! Suunto-sukellustietokoneet on tarkoitettu ainoastaan harrastuskäyttöön. Kaupallisen tai ammattimaisen sukeltamisen vaatimukset saattavat altistaa sukeltajan sellaisiin syvyyksiin ja olosuhteisiin, jotka yleensä lisäävät sukeltajantaudin vaaraa. Siksi Suunto suosittelee ehdottomasti, että tätä laitetta ei käytettäisi minkäänlaiseen kaupalliseen tai ammattimaiseen sukeltamiseen. AINOASTAAN SUKELLUSLAITTEIDEN OIKEAAN KÄYTTÖÖN KOULUTETUT SUKELTAJAT SAAVAT KÄYTTÄÄ SUKELLUS- TIETOKONETTA! Mikään sukellustietokone ei voi korvata asianmukaista sukelluskoulutusta. Riittämätön tai väärä koulutus voi saada sukeltajan tekemään virheitä, jotka voivat johtaa vakavaan loukkaantumiseen tai kuolemaan. 9
10 VAROITUS VAROITUS KAIKISSA SUKELLUSPROFIILEISSA ON AINA SUKELTAJAN- TAUDIN VAARA, VAIKKA NOUDATTAISITKIN SUKELLUSTAU- LUKON TAI SUKELLUSTIETOKONEEN MUKAISTA SUKELLUS- SUUNNITELMAA. MIKÄÄN TOIMENPIDE, SUKELLUSTIETOKO- NE TAI SUKELLUSTAULUKKO EI POISTA SUKELTAJANTAU- DIN TAI HAPPIMYRKYTYKSEN MAHDOLLISUUTTA! Yksilön fysiologinen tila voi vaihdella päivästä toiseen. Sukellustietokone ei voi ottaa näitä muutoksia huomioon. Suosittelemme painokkaasti pysyttelemään reilusti laitteen antamien altistumisrajojen sisäpuolella, jotta sukeltajantaudin vaara olisi mahdollisimman vähäinen. Ylimääräisenä varotoimenpiteenä suosittelemme myös käymään lääkärintarkastuksessa ennen sukeltamista. SUUNTO SUOSITTELEE PAINOKKAASTI, ETTÄ URHEILUSU- KELTAJAT RAJOITTAVAT MAKSIMISYVYYTENSÄ 40 M:IIN TAI TIETOKONEEN VALITUN O 2 %:N JA 1,4 BAARIN SUURIM- MAN PO 2 -ARVON POHJALTA LASKEMAAN SYVYYTEEN! Syvemmälle sukeltaminen lisää happimyrkytyksen ja sukeltajantaudin riskiä. 10
11 VAROITUS VAROITUS VAROITUS EMME SUOSITTELE SUKELLUKSIA, JOTKA EDELLYTTÄVÄT DEKOMPRESSIOPYSÄHDYKSIÄ. SINUN PITÄISI ALOITTAA NOUSU JA DEKOMPRESSIO VÄLITTÖMÄSTI SUKELLUSTIE- TOKONEEN NÄYTTÄESSÄ, ETTÄ TARVITSET DEKOMPRES- SIOPYSÄHDYKSEN! Huomioi vilkkuva ASC TIME -symboli ja ylöspäin osoittava nuoli. KÄYTÄ VARALAITTEITA! Varmista, että käytössäsi on varalaitteet, mukaan lukien syvyysmittari, veden alla toimiva painemittari, ajastin tai kello, ja että sinulla on käytössäsi sukellustaulukko aina, kun sukellat sukellustietokoneen avulla. SUORITA ESITARKISTUKSET! Käynnistä ja tarkista laite aina ennen sukeltamista, jotta voit varmistua siitä, että kaikki nestekidenäytön segmentit näkyvät kokonaan, että laitteen paristossa on virtaa ja että hapen, korkeuden, henkilökohtaisen säädön sekä turva-/syväpysähdysten asetukset ovat oikeat. 11
12 VAROITUS VAROITUS VÄLTÄ LENTÄMISTÄ AINA, KUN TIETOKONE NÄYTTÄÄ JÄL- JELLÄ OLEVAN LENTOKIELTOAIKAA. KÄYNNISTÄ TIETOKO- NE AINA ENNEN LENTÄMISTÄ, JOTTA VOIT TARKISTAA JÄLJELLÄ OLEVAN LENTOKIELTOAJAN! Lentäminen tai korkeampaan ilmanalaan matkustaminen lentokieltoaikana voi suuresti kasvattaa sukeltajantaudin riskiä. Tutustu Divers Alert Networkin (DAN) antamiin suosituksiin. Mikään sukeltamisen jälkeistä lentämistä koskeva sääntö ei voi täysin taata sukeltajantaudilta välttymistä! SUKELLUSTIETOKONETTA EI PIDÄ MILLOINKAAN LAINATA TAI JAKAA ERI KÄYTTÄJIEN VÄLILLÄ SEN OLLESSA TOIMIN- NASSA! Sen tiedot eivät koske henkilöä, joka ei ole käyttänyt sitä koko sukelluksen ajan tai uusintasukellusten sarjan ajan. Sen sukellusprofiilien on vastattava käyttäjänsä profiileja. Mikäli sukellustietokone jätetään pinnalle minkään sukelluksen ajaksi, se antaa seuraavilla sukelluksilla epätarkkaa tietoa. Mikään sukellustietokone ei voi ottaa huomioon ilman sukellustietokonetta tehtyjä sukelluksia. Niinpä mikä tahansa sukellustoiminta neljän vuorokauden aikana ennen tietokoneen ensimmäistä käyttöä voi aiheuttaa harhaanjohtavaa tietoa, joten tätä on vältettävä. 12
13 VAROITUS SUKELLUSTIETOKONE EI HYVÄKSY HAPPIPITOISUUDEN PROSENTTIARVOKSI MURTOLUKUJA. ÄLÄ PYÖRISTÄ PRO- SENTTIARVOJA YLÖSPÄIN! Esimerkiksi 31,8 %:n happipitoisuus pitää syöttää 31%:na. Ylöspäin pyöristäminen aiheuttaa typpiprosentin aliarvioimisen, mikä vaikuttaa dekompressiolaskelmiin. Mikäli haluat säätää tietokonetta tarjoamaan konservatiivisempia laskelmia, käytä henkilökohtaista säätöominaisuutta dekompressiolaskelmiin vaikuttaaksesi, tai pienennä PO 2 -asetusta vaikuttaaksesi hapelle altistumiseen syötettyjen O 2 %- ja PO 2 -arvojen mukaisesti. VAROITUS ASETA OIKEA KORKEUSSÄÄDÖN TILA! Kun sukellat yli 300 m:n korkeudessa, korkeussäädön arvo pitää asettaa oikein, jotta tietokone laskee dekompressiotilanteen oikein. Sukellustietokonetta ei ole tarkoitettu käytettäväksi korkeammalla kuin m. Mikäli et valitse oikeaa korkeussäädön asetusta tai sukellat korkeammalla kuin suurin sallittu korkeus, sukellus- ja suunnittelutiedot ovat virheellisiä. VAROITUS ASETA OIKEA HENKILÖKOHTAISEN SÄÄDÖN TILA! Mikäli on syytä olettaa, että sukeltajantaudin mahdollisuutta lisääviä olosuhteita esiintyy, suosittelemme käyttämään tätä ominaisuutta, jolla laskelmista voidaan tehdä konservatiivisempia. Mikäli et valitse oikeaa henkilökohtaisen säädön asetusta, sukellus- ja suunnittelutiedot ovat virheellisiä. 13
14 VAROITUS VAROITUS VAROITUS ÄLÄ YLITÄ SUURINTA SALLITTUA NOUSUNOPEUTTA! Nopea nousu lisää loukkaantumisen vaaraa. Sinun pitää aina suorittaa pakolliset ja suositellut turvapysähdykset, jos olet ylittänyt suurimman suositellun nousunopeuden. Mikäli tätä pakollista turvapysähdystä ei suoriteta loppuun, dekompressiomalli sakottaa sinua seuraavien sukellusten aikana. TODELLINEN NOUSUAIKASI SAATTAA OLLA PIDEMPI KUIN LAITTEEN NÄYTTÄMÄ NOUSUAIKA! Nousuaika kasvaa, jos: pysyttelet syvällä nousunopeutesi on alle 10 metriä minuutissa tai suoritat dekompressiopysähdyksen syvemmällä kuin kattosyvyydessä Nämä tekijät lisäävät myös pintautumiseen vaadittavaa ilman määrää. ÄLÄ MILLOINKAAN NOUSE KATTOSYVYYDEN YLÄPUOLELLE! Et saa nousta kattosyvyyden yläpuolelle dekompression aikana. Jotta vältyt tekemästä sitä vahingossa, pysyttele jonkin verran katon alapuolella. 14
15 VAROITUS VAROITUS VAROITUS VAROITUS ÄLÄ SUKELLA RIKASTETTUA ILMAA SISÄLTÄVÄLLÄ SÄILIÖL- LÄ, MIKÄLI ET OLE HENKILÖKOHTAISESTI TARKISTANUT SEN SISÄLTÖÄ JA SYÖTTÄNYT MITATTUA ARVOA SUKEL- LUSTIETOKONEESEESI! Mikäli laiminlyöt säiliön sisällön tarkistamisen ja oikean O 2 %-arvon syöttämisen sukellustietokoneeseen, se antaa virheellistä tietoa sukelluksen suunnittelussa. ÄLÄ SUKELLA KAASULLA, MIKÄLI ET OLE HENKILÖKOHTAI- SESTI TARKISTANUT SEN SISÄLTÖÄ JA SYÖTTÄNYT MITAT- TUA ARVOA SUKELLUSTIETOKONEESEESI! Mikäli laiminlyöt säiliön sisällön tarkistamisen ja oikeiden kaasuarvojen arvon syöttämisen sukellustietokoneeseen, se antaa virheellistä tietoa sukelluksen suunnittelussa. Kaasuseoksilla sukeltaminen altistaa sinut riskeille, jotka eroavat tavallisella ilmalla sukeltamiseen liittyvistä riskeistä. Nämä riskit eivät ole ilmeisiä, ja niiden ymmärtäminen ja välttäminen vaatii opiskelua. Riskeihin sisältyy vakavan loukkaantumisen tai kuoleman vaara. Korkeampaan ilmanalaan matkustaminen voi aiheuttaa väliaikaisen muutoksen kehoon liuenneen typen tasapainotilassa. On suositeltavaa totuttautua uuteen korkeuteen odottamalla ainakin kolmen tunnin ajan ennen sukeltamista. 15
16 VAROITUS VAROITUS VAROITUS VAROITUS KUN HAPEN RAJA-ARVO ILMOITTAA, ETTÄ MAKSIMIRAJA ON SAAVUTETTU, TOIMI VÄLITTÖMÄSTI HAPELLE ALTISTU- MISEN VÄHENTÄMISEKSI. Mikäli et varoituksen jälkeen ryhdy toimiin hapelle altistumisen vähentämiseksi, happimyrkytyksen, loukkaantumisen tai kuoleman vaara kasvaa nopeasti. Suunto suosittelee myös hankkimaan opastusta vapaasukellustekniikoissa ja niihin liittyvässä fysiologiassa, ennen kuin suoritat sukelluksia hengitystäsi pidättäen. Mikään sukellustietokone ei voi korvata asianmukaista sukelluskoulutusta. Riittämätön tai väärä koulutus voi saada sukeltajan tekemään virheitä, jotka voivat johtaa vakavaan loukkaantumiseen tai kuolemaan. Suunto Dive Planner -ohjelmiston käyttö ei korvaa asianmukaista sukelluskoulutusta. Kaasuseoksilla sukeltamiseen liittyy vaaroja, jotka eivät ole tuttuja ilmaa käyttäville sukeltajille. Trimixillä, trioxilla, helioxilla ja nitroxilla tai niillä kaikilla sukellettaessa sukeltajien on erityisesti harjoiteltava kyseistä sukellustyyppiä. Käytä aina realistisia SAC-arvoja ja konservatiivisia kääntöpaineita sukelluksen suunnittelussa. Liian optimistinen tai virheellinen kaasusuunnittelu voi johtaa hengityskaasun loppumiseen dekompression aikana tai oltaessa luolassa tai hylyssä. 16
17 VAROITUS TARKASTA LAITTEEN VESITIIVIYS! Kosteuden kertyminen laitteen tai paristokotelon sisään vaurioittaa laitetta vakavasti. Huoltotoimenpiteet on jätettävä valtuutetun SUUNTO-jälleenmyyjän tai maahantuojan tehtäväksi. HUOM! AIR-, NITROX- jagauge-tilojen välillä ei voi vaihtaa, ennen kuin laite on laskenut lentokieltoajan loppuun. Tähän on yksi poikkeus: Voit vaihtaa AIR-tilasta NITROX-tilaan myös lentokieltoaikana. GAUGE-tilassa lentokieltoaika on aina 48 tuntia. 17
18 3. SUUNTO KÄYTTÖLIITTYMÄ 3.1. Valikoissa liikkuminen Monikäyttöisessä Suunto Vyper -sukellustietokoneessa on kolme sukellustietokonetilaa (AIR, NITROX, GAUGE), kolme päätoimintatilaa (TIME/STAND-BY, SURFACE, DI- VING), kolme valikkopohjaista päätilaa (MEMORY, SIMULATION, SET) ja valikkopohjaista alitilaa. Voit selata tiloja painikkeilla. Valittu tila näkyy vasemmassa reunassa olevasta tilan osoittimesta ja näytön alaosan tilatekstistä. Laitteen päänäyttönä on ajan näyttö. Jos mitään painiketta ei paineta 5 minuuttiin muissa tiloissa (paitsi sukellus- ja simulaattoritiloissa), sukellustietokone piippaa ja palaa automaattisesti ajan näyttöön. Ajan näyttö sulkeutuu kahden tunnin kuluttua, mutta se voidaan aktivoida uudelleen painamalla PLAN- tai TIME-painiketta. Sukellettaessa sukelluksen alkamisajankohta ja -päivämäärä tallennetaan lokikirjan muistiin. Tarkista aina ennen sukellusta, että aika ja päivämäärä on asetettu oikein, erityisesti matkustaessasi aikavyöhykkeiden välillä. 18
19 Kuva 3.1. TIME-näyttö. Avaa näyttö painamalla PLAN- tai TIME-painiketta Painikkeiden merkinnät ja toiminnot Seuraavassa luettelossa on selitetty sukellustietokoneen painikkeiden päätoiminnot. Painikkeet ja niiden käyttö selitetään yksityiskohtaisemmin käyttöoppaan asianmukaisissa luvuissa. Sukellustietokoneessa on helppokäyttöiset painikkeet ja käyttäjää opastava näyttö. Järjestelmän avaimena toimii SMART (MODE) -painike. Laitteessa on kaksi selauspainiketta (PLAN ja TIME), joilla voidaan selata valikkoja ylös ja alas sekä siirtyä näytöstä toiseen. Sukellustietokonetta ohjataan näillä kolmella painikkeella seuraavasti: 19
20 Kuva 3.2. Sukellustietokoneen painikkeet. SMART (MODE) -painike Aktivoi sukellustietokoneen Mahdollistaa siirtymisen pintatilasta valikkopohjaisiin tiloihin. Valitsee, vahvistaa tai lopettaa alitilan (lyhyt painallus) Lopettaa alitilan välittömästi ja laite palaa pintatilaan (pitkä painallus) Aktivoi taustavalon (kun MODE-painiketta painetaan yli kahden (2) sekunnin ajan pintatilassa tai yhden (1) sekunnin ajan sukelluksen aikana). PLAN (nuoli ylös) -painike Avaa ajan näytön, jos näyttö on tyhjä. Aktivoi sukellusten suunnittelun pintatilassa Tallentaa erikoiskirjanmerkin profiilimuistiin sukelluksen aikana Selaa vaihtoehtoja ylöspäin ( korottaa arvoja) TIME (nuoli alas) -painike Avaa ajan näytön, jos näyttö on tyhjä. 20
21 Avaa TIME-näytön/-näytöt ja/tai vaihtoehtoisen näytön / vaihtoehtoiset näytöt. Selaa vaihtoehtoja alaspäin ( pienentää arvoja) Sukellustietokonetta ohjataan SMART (MODE/On/Backlight/Select/ OK/Quit) -painikkeella, PLAN- ja TIME- -painikkeilla sekä vesikontakteilla seuraavasti: Aktivointi: Paina SMART (On) -painiketta tai upota laite veteen viiden (5) sekunnin ajaksi. Sukelluksen suunnittelu: Paina PLAN-painiketta pintatilassa. Valikkotilat: Paina SMART (MODE) -painiketta. Näyttöön syttyy valo, kun pidät SMART-painiketta painettuna yli kaksi sekuntia. 21
22 4. ALKUUN PÄÄSEMINEN Jotta saat parhaan mahdollisen hyödyn Suunto Vyperistä, sinun kannattaa käyttää hetki sen säätämiseen henkilökohtaisten mieltymystesi mukaiseksi. Aseta oikea kellonaika ja päivämäärä, hälytykset sekä taustavalon asetukset. Valikkopohjaiset päätoiminnot on ryhmitelty seuraavien tilojen alle: 1) muisti, 2) sukellussimulaatio, 3) asetukset. Vyperin käyttäjävalinnat tehdään painikkeilla. Sukellusta edeltäviin konfigurointi- ja asetusvalintoihin kuuluvat: Toimintatilan valinta Ilma/Nitrox/Mittari Maksimisyvyyden hälytys Sukellusajan hälytys Taustavalon asetukset Kello, kalenteri, päivittäishälytys Hapen osuus kaasuseoksessa, % (vain Nitrox-tilassa) Maksimi PO2 (vain Nitrox-tilassa) Korkeussäätö Henkilökohtaiset säädöt Nämä vaihtoehdot on esitelty tarkemmin osiossa 4.1. ASETUSTILAT [3 SET]. LUETTELO VALIKKOPOHJAISISTA TILOISTA 1. MUISTIT JA TIEDONSIIRTO [1 MEMORY] Lokikirja ja sukellusprofiilimuisti [1 LOGBOOK] Sukellushistoriamuisti [2 HISTORY] Tiedonsiirto ja PC-liitäntä [3 TR-PC] 2. SIMULAATIOTILA [2 SIMUL] Sukellussimulaattori [1 SIMDIVE] 22
23 Sukellusten suunnittelusimulaattori [2 SIMPLAN] 3. ASETUSTILAT [3 SET] Sukellusparametrien asetukset [1 SETDIVE] Korkeuden ja henkilökohtaisen säädön asetukset [1 Adj MODE] Sukellusajan hälytyksen asetus [2 d ALARM] Maksimisyvyyden hälytyksen asetus [3 MAX DPTH] Nitrox-/happiasetukset [4 NITROX] Ajan asetus [2 SET TIME] Ajan muuttaminen [1 Adj TIME] Päivämäärän muuttaminen [2 AdJ DATE] Päivittäishälytyksen muuttaminen [3 T ALARM] Henkilökohtaisten mieltymysten asettaminen [3 SET PREF] Taustavalon asetukset [1 LIGHT] Sukellustietokonemallin asetukset [2 MODEL] HUOM! Valikkopohjaiset tilat voidaan aktivoida vasta 5 minuutin kuluttua sukelluksen jälkeen. Muisteja, tiedonsiirtotiloja ja simulaatiotiloja on selitetty osioissa 7.4. Muistit ja tiedonsiirto [1 MUISTI] ja 7.6. Simulaatiotila [SIMUL]. Sukellusparametrien asetukset on esitelty osiossa 5.6. DIVE (sukellus kaasusekoituksella) -tilan asetukset. 23
24 VALIKKOPOHJAISTEN TOIMINTOJEN KÄYTTÖ 1. Aktivoi valikkopohjaiset tilat painamalla SMART (MODE) -painiketta kerran sukellustilassa. Kuva 4.1. Valikkopohjaisten päätilojen valinnat [3 MODE] 2. Voit selata tilojen eri vaihtoehtoja nuoli ylös- / nuoli alas -painikkeilla. Selauksen aikana näytöllä näkyy teksti ja sitä vastaava numero. 24
25 Kuva 4.2. Voit selata tilojen eri vaihtoehtoja nuoli ylös- / nuoli alas -painikkeilla. 3. Valitse haluamasi vaihtoehto painamallasmart (Select) -painiketta kerran. 4. Voit selata alitilan eri vaihtoehtoja nuoli ylös- / nuoli alas -painikkeilla. Selauksen aikana näytöllä näkyy teksti ja sitä vastaava numero. 5. Valitse haluamasi vaihtoehto painamalla SMART (Select) -painiketta kerran. Toista toimenpide, jos alitiloja on useampia. 6. Valitsemasi tilan mukaisesti pääset nyt tarkastelemaan muisteja, simuloimaan sukelluksia tai tekemään haluamasi asetukset (nuoli ylös- / nuoli alas -painikkeilla). SMART-painiketta käytetään tilasta poistumiseen tai asetusten vahvistamiseen (OK). HUOM! Jos et paina mitään painiketta 5 minuuttiin valikkopohjaisessa tilassa, laite piippaa ja palaa ajan näyttöön. Simulaatiotilassa vastaava aika on kuitenkin 60 minuuttia. 25
26 Kun pidät SMART-painiketta painettuna yli 1 sekunnin ajan, pääset poistumaan valikkopohjaisesta toiminnosta tai alitilasta ja sukellustietokone palaa suoraan sukellustilaan ASETUSTILAT [3 SET] Asetustilat sisältävät sukelluksen konfigurointi- ja asetusvalinnat, jotka on asetettava ennen sukellusta. Asetustilat jaetaan kolmeen alitilaan, joilla asetetaan sukellukseen liittyvät parametrit, aikaan liittyvät parametrit ja henkilökohtaiset mieltymyksesi. Tässä osiossa käsittelemme aikaan liittyviä parametreja (Ajan asettaminen [2 SET TIME] ja omia mieltymyksiä (Omien mieltymysten asettaminen [3 SET PREF]). Sukellukseen liittyviä parametreja (Sukellusparametrien asetukset [1 SET DIVE]) käsitellään tarkemmin osiossa 5.6. DIVE (sukellus kaasusekoituksella) -tilan asetukset. Kuva 4.3. Asetusvalinnat [3 SET] 26
27 Ajan asetus [2 SET TIME] Ajan asetustilaan pääset valitsemalla MODE- 3 SET- 2 SET TIME. Ajan asetustilassa on kolme vaihtoehtoa: 1 AdJ Time, 2 AdJ Date ja 3 T ALARM -päivittäishälytys. Kuva 4.4. Ajan asetustila [2 SET TIME] Ajan muuttaminen [1 Adj TIME] Ajan asetustilaan pääset valitsemalla MODE- 3 SET- 2 SET TIME- 1 AdJ TIME. Voit nyt valita 12 tunnin tai 24 tunnin esitystavan ja asettaa oikean ajan SMART (MODE) -painikkeella ja selauspainikkeilla. 27
28 Kuva 4.5. Aika-asetuksen muuttaminen. Päivämäärän muuttaminen [2 AdJ DATE] Päivämäärän asetustilaan pääset valitsemalla MODE- 3 SET- 2 SET TIME- 2 AdJ DATE. Voit nyt asettaa oikean vuoden, kuukauden ja päivän tässä järjestyksessä. HUOM! Viikonpäivä lasketaan automaattisesti päivämäärästä. Päivämäärä voidaan asettaa välille ja
29 Kuva 4.6. Päivämäärän asetustilan muuttaminen [2 AdJ DATE]. Päivittäishälytyksen muuttaminen [3 T ALARM] Voit asettaa sukellustietokoneeseen yhden päivittäishälytyksen. Kun päivittäishälytys käynnistyy, aikasymboli vilkkuu 1 minuutin ajan ja hälytysääni soi 24 sekunnin ajan. Laite hälyttää asetettuna aikana päivittäin. Voit sammuttaa äänihälytyksen painamalla mitä tahansa painiketta. Päivittäishälytyksen asetustilaan pääset valitsemalla MODE- 3 SET- 2 SET TIME- 3 T ALARM. Voit nyt asettaa haluamasi hälytysajan. 29
30 Kuva 4.7. Päivittäishälytyksen asetustilan muuttaminen [3 T ALARM] Henkilökohtaisten mieltymysten asettaminen [3 SET PREF] Henkilökohtaisten mieltymysten asetustilaan pääset valitsemalla MODE- 3 SET- 3 SET PREF.Henkilökohtaisten mieltymysten asetustilassa on kaksi vaihtoehtoa: 1 LIGHT ja 2 MODEL. Taustavalonpäälläoloajanasetus [1 LIGHT] Taustavalon asetustilassa taustavalo voidaan kytkeä päälle ja pois päältä ja sen päälläoloaika voidaan säätää 5 30 sekuntiin. Taustavalon asetustilaan pääset valitsemalla MODE- 3 SET- 3 SET PREF- 1 LIGHT. Voit nyt valita taustavalon päälläoloajan sekä kytkeä taustavalon päälle ja pois päältä. 30
31 Kuva 4.8. Taustavalon päälläoloajan asetus. Voit kytkeä taustavalon päälle / pois päältä sekä asettaa aika-arvon selauspainikkeilla. Sukellustietokonemallin asetukset (Ilma/Nitrox/Mittari) [3 MODEL] Sukellustietokoneen mallin asetustilassa laite voidaan asettaa toimimaan ILMA-tietokoneena, NITROX-tietokoneena tai ajastimella varustettuna SYVYYSMITTARINA. Sukellustietokoneen mallin asetustilaan pääset valitsemalla MODE- 3 SET- 3 SET PREF- 3 MODEL. 31
32 Kuva 4.9. Sukellustietokoneen mallin asetus 4.2. AC-vesikontakti Vesikontaktit ohjaavat sukellustilan automaattista aktivoitumista. Vesi- ja tiedonsiirtokontaktit sijaitsevat kuoren pohjassa. Kun vesikontaktit upotetaan veteen, ne kytkeytyvät painikkeisiin veden johtavuuden ansiosta (painikkeet muodostavat vesikontaktin toisen navan). Näyttöön tulee teksti "AC". Teksti näkyy, kunnes vesikontakti deaktivoituu tai sukellustietokone siirtyy automaattisesti sukellustilaan. 32
33 Kuva Syvyysanturi (A), vesi-/tiedonsiirtokontaktit (B) 33
34 5. ENNEN SUKELLUSTA Älä yritä käyttää sukellustietokonetta lukematta tätä käyttöopasta kokonaisuudessaan mukaan lukien kaikki varoitukset. Varmista, että ymmärrät täysin laitteen käytön, näytöt ja rajoitukset. Mikäli sinulla on kysyttävää ohjekirjasta tai sukellustietokoneesta, ota yhteys SUUNTO-edustajaasi, ennen kuin sukellat sukellustietokoneesi kanssa. Muista aina, että SINÄ ITSE OLET VASTUUSSA OMASTA TURVALLISUUDESTASI! Oikein käytettynä Suunto Vyper on erinomainen apuväline oikein koulutetuille ja sukellusluvan saaneille sukeltajille suunnittelussa ja toteuttamisessa. Se EI KORVAA SERTIFIOITUA SUKELLUSKOULUTUSTA, mukaan lukien dekompression periaatteiden koulutus. Älä yritä sukeltaa millään muulla kaasuseoksella kuin normaalilla ilmalla, ellet ensin saa pätevää koulutusta tähän erikoisalaan Suunto RGBM Suunnon Reduced Gradient Bubble -malli (RGBM), jota käytetään Suunto Vyperissä, ennustaa sukeltajan veressä ja kudoksissa olevan sekä liuenneen että vapaan kaasun määrän. Se on merkittävä edistysaskel verrattuna klassisiin Haldane-malleihin, jotka eivät mallinna vapaata kaasua. Suunto RGBM:n etuna on kasvanut turvallisuus, sillä malli kykenee sopeutumaan lukuisiin erilaisiin tilanteisiin ja sukellusprofiileihin. Jotta reagointi erilaisiin lisääntyneen riskin tilanteisiin olisi paras mahdollinen, olemme lisänneet vielä yhden pysähdyslajin, jota kutsumme pakolliseksi turvapysähdykseksi. Pysähdystyyppien yhdistelmä riippuu käyttäjän asetuksista ja kulloisestakin sukellustilanteesta. 34
35 Jotta saat parhaan mahdollisen hyödyn RGBM:n turvallisuuseduista, tutustu lukuun RGBM Hätänousut Siinä epätodennäköisessä tapauksessa, että sukellustietokone menee epäkuntoon sukelluksen aikana, noudata sukellusorganisaatiosi antamia hätätoimenpiteitä tai vaihtoehtoisesti suorita seuraavat toimenpiteet: 1. Arvioi tilanne rauhallisesti ja nouse sitten viipymättä alle 18 m syvyyteen. 2. Kun olet saavuttanut 18 m syvyyden, hidasta nousunopeutesi 10 metriin minuutissa ja nouse syvyyteen, joka on 3 ja 6 metrin välillä. 3. Pysyttele siellä niin pitkään kuin ilmavarasi turvallisesti sallivat. Kun olet tullut pintaan, älä sukella ainakaan 24 tuntiin Sukellustietokoneen rajoitukset Vaikka sukellustietokone perustuu moderniin dekompressiotutkimukseen ja -teknologiaan, käyttäjän on ymmärrettävä, että tietokone ei kykene tarkkailemaan yksittäisen sukeltajan varsinaisia fysiologisia toimintoja. Kaikki tämän kirjoittajan tuntemat dekompressiotaulukot, mukaan lukien U.S. Navy -taulukot, perustuvat teoreettisiin matemaattisiin malleihin, joiden tarkoituksena on toimia ohjenuorana vähentämään sukeltajantaudin riskiä Äänihälytykset ja näkyvät hälytykset Sukellustietokoneessa on äänihälytyksiä ja näkyviä hälytyksiä, jotka ilmoittavat tärkeiden raja-arvojen saavuttamisesta tai kehottavat sinua huomioimaan esiasetetun hälytyksen. Seuraavassa taulukossa kuvaillaan eri hälytykset ja niiden merkitykset. 35
36 Näkyvät tiedot tulevat sukellustietokoneen näyttöön hälytyksen taukojen aikana pariston säästämiseksi. Taulukko 5.1, Äänihälytysten ja näkyvien hälytysten tyypit Hälytyksen tyyppi Hälytyksen syy Lyhyt yksittäinen piippaus Kolme piippausta kahden sekunnin välein ja taustavalon syttyminen viiden (5) sekunnin ajaksi. Sukellustietokone aktivoituu. Sukellustietokone palaa automaattisesti TIME-tilaan. Suoranoususukellus muuttuu dekompressiosukellukseksi. Näytölle ilmestyy ylöspäin osoittava nuoli sekä vilkkuva nousuvaroitus ASC TIME. Jatkuva piippaus ja taustavalon syttyminen viiden (5) se- ylittyy. Näytölle ilmestyy SLOW- ja STOP-varoitus. Suurin sallittu nousunopeus, 10 metriä minuutissa, kunnin ajaksi. Pakollisen turvapysähdyksen katto on ylitetty. Näytölle ilmestyy alaspäin osoittava nuoli. Dekompressiokattosyvyys on ylitetty. Näytölle ilmestyy virheilmoitus Er ja alaspäin osoittava nuoli. Sinun on välittömästi laskeuduttava kattosyvyyteen tai sen alle. Muutoin laite siirtyy pysyvään virhetilaan kolmen minuutin kuluttua, ja näytölle jää pysyvästi Er-merkki. 36
37 Taulukko 5.2, Esiasetetut hälytystyypit Hälytyksen tyyppi Hälytyksen syy Jatkuva piippausten sarja 24 sekunnin ajan tai kunnes Esiasetettu maksimisyvyys on mitä tahansa painiketta painetaan. ylitetty. Maksimisyvyys vilkkuu niin kauan kuin senhetkinen syvyys on suurempi kuin esiasetettu arvo. Jatkuva piippausten sarja 24 sekunnin ajan tai kunnes Esiasetettu sukellusaika on mitä tahansa painiketta painetaan. ylitetty. Sukellusaika vilkkuu yhden minuutin ajan, jos mitään painiketta ei paineta. Jatkuva piippausten sarja 24 sekunnin ajan tai kunnes Esiasetettu hälytysaika saavutetaan. mitä tahansa painiketta painetaan. Senhetkinen kellonaika vilkkuu yhden minuutin ajan, jos mitään painiketta ei paineta. 37
38 Taulukko 5.3, Happihälytykset NITROX-tilassa Hälytyksen tyyppi Kolme kaksoispiippausta ja taustavalon syttyminen viiden (5) sekunnin ajaksi. Jatkuva piippaus kolmen (3) minuutin ajan ja taustavalon syttyminen viiden (5) sekunnin ajaksi. Hälytyksen syy OLF-pylväskaavio saavuttaa arvon 80 %. 80 %:n arvon ylittävät segmentit alkavat vilkkua. OLF-pylväskaavio saavuttaa arvon 100 %. OLF-arvo vilkkuu. 80 %:n arvon ylittävät segmentit lopettavat vilkkumisen, kun happikertymän mittari (OLF) ei enää lataudu. Tässä vaiheessa PO2 on alle 0,5 baaria. Asetettu hapen osapaineraja ylittynyt. Vaihtoehtoinen näyttö vaihtuu senhetkiseen vilkkuvaan PO 2 -arvoon. Sinun on välittömästi noustava PO 2 -syvyysrajan yläpuolelle. HUOM! VAROITUS Kun taustavalo on kytketty pois päältä (OFF), se ei syty hälytyksen aktivoituessa. KUN HAPEN RAJA-ARVO ILMOITTAA, ETTÄ MAKSIMIRAJA ON SAAVUTETTU, TOIMI VÄLITTÖMÄSTI HAPELLE ALTISTU- MISEN VÄHENTÄMISEKSI. Mikäli et toimi vähentääksesi hapelle altistumista varoituksen jälkeen, kasvaa happimyrkytyksen, loukkaantumisen tai kuoleman vaara nopeasti. 38
39 5.5. Virhetilat Sukellustietokoneen varoitusmerkit hälyttävät sinua reagoimaan tiettyihin tilanteisiin, jotka kasvattaisivat sukeltajantaudin riskiä huomattavasti. Mikäli et noudata sukellustietokoneen varoituksia, se siirtyy virhetilaan, mikä ilmaisee suuresti kasvanutta sukeltajantaudin vaaraa. Mikäli ymmärrät sukellustietokoneen toiminnan ja käytät sitä järkevästi, on erittäin epätodennäköistä, että saat laitetta siirtymään virhetilaan. Laiminlyöty dekompressio Virhetila aiheutuu laiminlyödystä dekompressiosta, esimerkiksi kun pysyttelet kattosyvyyden yläpuolella yli kolmen minuutin ajan. Tämän kolmen minuutin ajan laitteen näytöllä näkyy Er-varoitus, ja äänihälytys piippaa. Sen jälkeen sukellustietokone siirtyy pysyvään virhetilaan. Laite jatkaa normaalia toimintaa, mikäli laskeudut kattosyvyyden alapuolelle kyseisten kolmen minuutin aikana. Kun laite on pysyvässä virhetilassa, keski-ikkunassa näkyy ainoastaan Er-varoitus. Sukellustietokone ei näytä nousu- tai pysähdysaikoja. Kaikki muut näytöt kuitenkin toimivat kuten ennenkin ja antavat tietoja nousua varten. Sinun on välittömästi noustava 3 6 metrin syvyyteen ja pysyteltävä siellä kunnes joudut pintautumaan ilman loppumisen vuoksi. Sinun ei pitäisi sukeltaa pintautumisen jälkeen vähintään 48 tuntiin. Pysyvän virhetilan aikana keski-ikkunassa näytetään Er-teksti, eikä suunnittelutila ole käytettävissä DIVE (sukellus kaasusekoituksella) -tilan asetukset Suunto Vyperissä on useita käyttäjän määriteltävissä olevia toimintoja sekä syvyyteen ja aikaan liittyviä hälytyksiä, jotka voit asettaa omien mieltymystesi mukaisesti. DIVE (sukellus) -tilan asetukset riippuvat valitusta sukelluksen alitilasta (AIR, NITROX, GAUGE) siten, että esimerkiksi asetukset ovat saatavilla ainoastaan -alitilassa. 39
40 Asetustilat [3 SET] sisältävät sukelluksen konfigurointi- ja asetusvalinnat, jotka on asetettava ennen sukellusta. Asetustilat jaetaan kolmeen alitilaan, joilla asetetaan sukellukseen liittyvät parametrit, aikaan liittyvät parametrit ja henkilökohtaisten mieltymystesi mukaiset valinnat. Aikaan liittyvät parametrit [2 SET TIME] ja henkilökohtaisten mieltymysten mukaiset valinnat [3 SET PREF] on selitetty kohdassa 4.1. ASETUSTILAT [3 SET]. Pääset sukellusparametrien asetustilaan valitsemalla MODE- 3 SET- 1 SET DIVE. Sukellusparametrien asetustilassa [1 SET DIVE] on 2 4 vaihtoehtoa sen mukaan, missä tilassa sukellustietokone on. Gauge-tilassa vaihtoehtoja on kaksi, Air-tilassa kolme ja Nitrox-tilassa neljä. Seuraava kuva näyttää, miten sukellustilan (DIVE) asetusvalikko avataan. HUOM! Joitakin asetuksia voi muuttaa vasta viisi (5) minuuttia sukelluksen jälkeen Henkilökohtaisen säädön/korkeussäädön asettaminen[1 AdJ MODE] Senhetkiset Altitude (korkeussäätö)- ja Personal (henkilökohtainen säätö) -asetukset näytetään aloitusruudulla pintasukelluksessa. Mikäli tila ei vastaa korkeutta tai henkilökohtaista tilaasi (katso Vuoristosukeltaminen ja Henkilökohtaiset säädöt), on erittäin tärkeää, että syötät oikeat arvot ennen sukeltamista. Valitse oikea korkeus korkeussäädöllä ja lisää sukellusmallin konservatiivisuutta henkilökohtaisella säädöllä. Pääset korkeussäädön ja henkilökohtaisen säädön asetustilaan valitsemalla MODE- 3 SET - 1 SET DIVE- I AdJ MODE. Nyt voit valita kolme korkeustilaa ja kolme henkilökohtaista tilaa. 40
41 Kuva 5.1. Korkeussäädön ja henkilökohtaisen säädön asettaminen. Voit muuttaa korkeustilaa selauspainikkeilla Sukellusajan hälytyksen asettaminen [2 d ALARM] Sukellusajan hälytysasetusta [2 d ALARM] voidaan käyttää monin eri tavoin parantamaan sukellusturvallisuuttasi. Pääset sukellusajan hälytyksen asetustilaan valitsemalla MODE- 3 SET- 1 SET DIVE- 2 d ALARM. 41
42 Kuva 5.2. Sukellusajan hälytyksen asettaminen. Käytä selauspainikkeita, kun haluat kytkeä hälytyksen päälle/pois päältä ja asettaa sukelluksen aika-arvon. HUOM! Voit asettaa tämän minuutin hälytyksen esimerkiksi suunnittelemaasi pohja-aikaan Maksimisyvyyden hälytyksen asettaminen [3 MAXDPTH] Syvyyshälytyksen rajaksi on tehtaalla asetettu 40 m, mutta voit säätää sen haluamaksesi tai kytkeä sen pois päältä. Syvyys voidaan valita väliltä m. Valitse MODE- 3 SET- 1 SET DIVE- 3 MAXDPTH, kun haluat siirtyä maksimisyvyyden hälytyksen asettamiseen. 42
43 Kuva 5.3. Maksimisyvyyden hälytyksen asettaminen Käytä selauspainikkeita, kun haluat kytkeä hälytyksen päälle/pois päältä ja asettaa maksimisyvyyden arvon Nitrox-arvojen asettaminen [4 NITROX] Jos sukellustietokone asetetaan NITROX-tilaan, siihen pitää aina syöttää säiliössä olevan kaasun oikea happiprosentti, jotta voidaan varmistaa typpi- ja happilaskelmien oikeellisuus. Lisäksi on asetettava hapen osapaineraja. NITROX-asetustilassa näytetään myös suurin toimintasyvyys (MOD), joka perustuu valittuun asetukseen. Valitse MODE- 3 SET- 1 SET DIVE - 4 NITROX, kun haluat siirtyä Nitrox-asetustilaan/hapen asetustilaan. Happiprosentin (O 2 %) oletusasetus on 21 % (ilma) ja hapen osapaineen (PO 2 ) asetus on 1,4 baaria. 43
44 Kuva 5.4. Happiprosentin ja osapaineen asettaminen. Näytössä oleva vastaava maksimisyvyys on 32,8 m. Käytä selauspainikkeita, kun haluat muuttaa happiprosenttia ja asettaa hapen osapaineen asetusarvon Aktivointi ja esitarkistukset Tässä osassa kuvaillaan miten DIVE (sukellus) -tila aktivoidaan sekä kuvaillaan esitarkistukset, jotka ovat erittäin suositeltuja ennen veteen menemistä DIVE (sukellus) -tilaan siirtyminen Suunto Vyperissä on kolme sukellustilaa: AIR-tila pelkästään normaalilla ilmalla sukeltamiseen, NITROX-tila hapella rikastetuilla seoksilla sukeltamiseen ja GAUGE-tila pohja-ajan mittaukseen. 44
45 Sukellustilan aktivointi Sukellustietokone aktivoituu automaattisesti, kun se upotetaan syvemmälle kuin 0,5 metriin. On kuitenkin tarpeen aktivoida DIVE (sukellus) -tila ENNEN sukeltamista, jotta voit tarkistaa korkeuden, henkilökohtaisen säädön ja hapen asetukset, pariston tilan, jne. Laite aktivoituu, kun painat SMART (On) -painiketta. Kuva 5.5. Käynnistys I. Kaikki segmentit ovat päällä. Aktivoinnin jälkeen kaikki näytön elementit syttyvät, suurin osa niistä kahdeksikkoja ja graafisia symboleita. Muutaman sekunnin kuluttua näyttöön tulee pariston latauksen ilmaisin ja taustavalo sekä summeri aktivoituvat. Jos laite on asetettu Air-tilaan, näyttö siirtyy pintatilaan. Jos laite on asetettu Gauge-tilaan, näytössä lukee teksti GAUGE, kun taas Nitrox-tilassa näytössä näkyvät tärkeimmät happiparametrit sekä teksti "NITROX" pintatilan edessä. 45
46 Kuva 5.6. Käynnistys II. Pariston latauksen ilmaisin. Suorita nyt esitarkistukset ja varmistu seuraavista asioista: että laite toimii oikeassa tilassa ja näytössä näkyvät kaikki tarvittavat tiedot (AIR/NITROX/GAUGE -tila) että alhaisin varaustason ilmaisin ei ole näkyvissä että korkeus ja henkilökohtainen säätö on asetettu oikein että laite näyttää oikeita mittayksiköitä (metriset/imperiaaliset) että laite näyttää oikean lämpötilan ja syvyyden (0,0 m) että summerin äänimerkki toimii Jos laite on NITROX -tilassa, varmistu seuraavista asioista: että happiprosentti on asetettu säiliösi mitatun rikastetun ilman seoksen mukaisesti että hapen osapaineraja on oikein asetettu Sukellustietokone on nyt valmis sukeltamista varten. 46
47 HUOM! Pinta-aikaa ei esitetä näytöllä ennen ensimmäistä sukellusta. Sukellustilan aktivoinnin tai sukelluksen päättymisen jälkeen laite siirtyy viiden minuutin kuluessa automaattisesti TIME-näyttöön pariston varauksen säästämiseksi, ellei mitään painiketta paineta tai sukellusta aloiteta Pariston latauksen merkki Tässä sukellustietokoneessa on ainutlaatuinen graafinen pariston varauksen ilmaisin, joka ilmoittaa pariston vaihtotarpeesta etukäteen. Pariston varauksen ilmaisin on näkyvissä aina, kun sukellustila on aktivoituna. Taustavalo on päällä pariston tarkastuksen ajan. Seuraavassa taulukossa ja kuvassa on esitetty eri varoitustasot. Lämpötila tai pariston sisäinen hapettuminen vaikuttavat pariston jännitteeseen. Mikäli laitetta varastoidaan pitkään tai sitä käytetään kylmissä olosuhteissa, pariston alhaisen varaustason varoitus voi näkyä vaikka paristossa olisikin riittävä varaus. Palaa näissä tapauksissa sukellustilaan nähdäksesi pariston varauksen ilmaisimen. Pariston tarkistuksen jälkeen pariston alhaisen varaustason varoitus ilmoitetaan paristosymbolilla. 47
48 Kuva 5.7. Alhaisen varaustason varoitus. Pariston symboli osoittaa, että pariston varaus on heikko ja että pariston vaihto on suositeltavaa. Mikäli paristosymboli näkyy pintatilassa tai näyttö on himmeä tai heikko, pariston varaus voi olla liian alhainen sukellustietokoneen toiminnalle ja pariston vaihtaminen on suositeltavaa. HUOM! Taustavaloa ei voi turvallisuussyistä kytkeä päälle, kun paristosymboli varoittaa pariston alhaisesta varaustasosta Vuoristosukeltaminen Sukellustietokone voidaan säätää korkealla paikalla sukeltamista varten, ja sen matemaattisen typpimallin konservatiivisuutta voidaan myös lisätä. Kun ohjelmoit laitetta oikeaa korkeutta varten, sinun on valittava oikea korkeussäädön asetus. Katso Taulukko 5.4, Korkeussäädön asetus. Sukellustietokone säätää matemaattista malliaan syötetyn korkeusasetuksen mukaan ja antaa lyhyemmät suoranoususukellusajat korkeammalla tapahtuvissa sukelluksissa. 48
49 Taulukko 5.4, Korkeussäädön asetus Korkeussäädön Näytöllä oleva merkki arvo A0 A1 A2 Korkeusalue m m m HUOM! VAROITUS Osiossa Henkilökohtaisen säädön/korkeussäädön asettaminen[1 AdJ MODE] kuvataan, miten korkeusarvo asetetaan. Korkeampaan ilmanalaan matkustaminen voi aiheuttaa väliaikaisen muutoksen kehoon liuenneen typen tasapainotilassa. On suositeltavaa totuttautua uuteen korkeuteen odottamalla ainakin kolmen (3) tunnin ajan ennen sukeltamista. 49
50 Henkilökohtaiset säädöt On olemassa henkilökohtaisia tekijöitä, jotka voivat vaikuttaa alttiuteesi sukeltajantaudille ja jotka voit ennakoida ja syöttää dekompressiomalliin. Tämänkaltaiset tekijät vaihtelevat sukeltajien välillä ja myös saman sukeltajan kohdalla päivästä toiseen. Voit käyttää kolmitasoista henkilökohtaista säätöä, jos haluat konservatiivisemman sukellussuunnitelman, ja mikäli olet erittäin kokenut sukeltaja, voit käyttää kaksitasoista RGBM-vaikutuksen säätöä uusintasukelluksilla. Mm. seuraavankaltaiset henkilökohtaiset tekijät, niihin kuitenkaan rajoittumatta, kasvattavat yleensä sukeltajantaudin riskiä: altistuminen kylmälle veden lämpötila alle 20 C keskitasoa alempi fyysinen kunto uupumus nestevajaus aikaisemmin sairastettu sukeltajantauti stressi ylipaino avoin soikea aukko (PFO) ylimääräinen rasitus sukelluksen aikana tai sen jälkeen 50
51 Tällä ominaisuudella tietokone voidaan säätää konservatiivisemmaksi henkilökohtaisen mieltymyksen mukaan syöttämällä sopiva henkilökohtainen säätö. Katso Taulukko 5.5, Henkilökohtaisen säädön asetukset. Pitäydy ihanteellisissa olosuhteissa oletusasetuksessa P0. Mikäli olosuhteet ovat vaikeammat, tai mikä tahansa sukeltajantaudin mahdollisuutta kasvattava tekijä vaikuttaa sukellukseen, valitse P1 tai mahdollisesti jopa konservatiivisin valinta P2. Sukellustietokone säätää silloin matemaattista malliaan syötetyn henkilökohtaisen säädön mukaan antaen lyhyemmät suoranoususukellusajat. Taulukko 5.5, Henkilökohtaisen säädön asetukset Henkilökohtainen Näytöl- Olosuhteet säätöarvo lä ole- va merkki Halutut taulukot P0 Ihanteelliset olosuhteet Oletus P1 P2 Joitakin riskitekijöitä tai -olosuhteita Asteittain konservatiivisempi esiintyy Useita riskitekijöitä tai -olosuhteita esiintyy 51
52 5.8. Turvapysähdykset Turvapysähdyksiä (Safety Stops) pidetään yleisesti hyvänä käytäntönä virkistyssukeltamisessa, ja ne ovat kiinteä osa useimpia sukellustaulukoita. Turvapysähdysten suorittamisen syitä ovat mm.: piileväoireisen sukeltajantaudin vähentäminen, mikrokuplien vähentäminen, nousun hallinta ja paikallistaminen ennen pintautumista. Suunto Vyper näyttää kaksi erilaista turvapysähdyksen tyyppiä: Suositeltava turvapysähdys ja pakollinen turvapysähdys. Turvapysähdyksiä osoittavat: STOP-merkki 3 6 metrin syvyydessä = Suositeltu turvapysähdyslaskenta STOP + CEILING -merkki 3 6 metrin syvyydessä = Pakollinen turvapysähdys STOP-merkki yli 6 metrin syvyydessä = Pakollinen turvapysähdys määritetty Suositellut turvapysähdykset Jokainen yli 10 metriä syvä sukellus sisältää kolmen minuutin suositellun turvapysähdyksen (Recommended Safety Stop), joka suoritetaan 3 6 metrin syvyydessä. Tämä näytetään STOP-merkillä ja keski-ikkunassa suoranoususukellusajan sijaan näkyvällä kolmen minuutin aikalaskurilla. 52
53 Kuva 5.8. Nousunopeuden ilmaisin. Kaksi segmenttiä. HUOM! Suositeltu turvapysähdys on nimensä mukaisesti suositeltu. Sen huomioimatta jättämisellä ei ole vaikutusta seuraaviin pinta-aikoihin ja sukelluksiin Pakolliset turvapysähdykset Kun nousunopeus ylittää 10 metriä minuutissa jatkuvasti yli viiden (5) sekunnin ajan, mikrokuplien muodostumisen arvioidaan olevan nopeampaa kuin dekompressiomallissa on otettu huomioon. Suunnon RGBM-laskentamalli vastaa tähän lisäämällä sukellukseen pakollisen turvapysähdyksen (Mandatory Safety Stop). Tämän pakollisen turvapysähdyksen kestoaika riippuu nousunopeuden ylityksen vakavuudesta. 53
54 Näyttöön tulee STOP (pysähdy) -merkki, ja kun saavutat 3 6 m syvyysalueen, näyttöön tulevat myös CEILING (katto) -merkki, kattosyvyys ja turvapysähdyksen laskettu kestoaika. Odota, kunnes pakollisen turvapysähdyksen varoitus katoaa näytöstä. Pakolliseen turvapysähdykseen sisältyy aina kolmen minuutin suositeltu turvapysähdys.pakollisen turvapysähdyksen kokonaispituus riippuu nousunopeuden ylityksen vakavuudesta. Kuva 5.9. Pakollinen turvapysähdys. Pakollinen turvapysähdys on suoritettava 6 3 metrin syvyydessä. Paina TIME-painiketta, kun haluat siirtyä vaihtoehtoiseen näyttöön. Kun pakollisen turvapysähdyksen varoitus on aktiivinen, et saa nousta alle 3 m syvyyteen. Mikäli nouset yli pakollisen turvapysähdyksen katon, näytölle ilmestyy alaspäin osoittava nuoli, ja laite alkaa piipata jatkuvasti. Sinun on välittömästi laskeuduttava pakollisen turvapysähdyksen kattosyvyyteen tai sen alle. Mikäli korjaat tilanteen milloin tahansa sukelluksen aikana, sillä ei ole vaikutusta tulevien sukellusten dekompressiolaskelmiin. 54
55 Pakollisen turvapysähdyksen jatkuva laiminlyönti vaikuttaa kudoslaskentamalliin, ja sukellustietokone lyhentää seuraavan sukelluksesi suoranoususukellusaikaa. Tällaisessa tapauksessa on suositeltavaa, että pidennät pinta-aikaa ennen seuraavaa sukellustasi. 55
56 6. SUKELTAMINEN Tämä osa sisältää ohjeita sukellustietokoneen käyttämiseen ja sen näyttöjen tulkitsemiseen. Sukellustietokone on helppokäyttöinen ja selkeä. Kussakin näytössä esitetään ainoastaan kyseiseen sukellustilaan liittyvää tietoa AIR-tilassa sukeltaminen Tämä osio sisältää tietoa sukeltamisesta tavallisella ilmalla. Katso ohjeet DIVE Air - tilaan siirtymiseen osiosta DIVE (sukellus) -tilaan siirtyminen. Kuva 6.1. Sukellus on vasta alkanut. HUOM! Sukellustietokone pysyy pintatilassa alle 1,2 metrin syvyydessä. Yli 1,2 metrin syvyydessä laite siirtyy automaattisesti sukellustilaan. On kuitenkin suositeltavaa, että käynnistät pintatilan manuaalisesti ennen veteen menoa, jotta voit suorittaa tarvittavat esitarkistukset. 56
57 Sukelluksen perustiedot Suoranoususukelluksen aikana näytetään seuraavat tiedot: senhetkinen syvyys metreinä korkeussäädön asetus keski-ikkunan vasemmalla puolella, aalto- ja vuorisymbolit (A0, A1 tai A2) (katso Taulukko 5.4, Korkeussäädön asetus.) henkilökohtaisen säädön asetus keski-ikkunan vasemmalla puolella, sukeltajasymboli ja "+"-merkit (P0, P1 tai P2) (katso Taulukko 5.5, Henkilökohtaisen säädön asetukset.) tämän sukelluksen maksimisyvyys metreinä (MAX) veden lämpötila Celsius-asteina ( C) tai Fahrenheit-asteina ( F) vasemmassa alakulmassa kulunut sukellusaika minuutteina (DIVE TIME) oikeassa alakulmassa jäljellä oleva suoranoususukellusaika minuutteina keski-ikkunassa (NO DEC TIME -teksti) sekä pylväskaaviona näytön vasemmassa reunassa. 57
58 Kuva 6.2. Sukellusnäyttö. Senhetkinen syvyys on 19,3 metriä ja suoranoususukellusaika on 23 minuuttia A0/P1-tilassa. Tämän sukelluksen maksimisyvyys oli 19,8 metriä ja sukellusaika 16 minuuttia.senhetkinen kellonaika näkyy 5 sekunnin ajan, kun TIME-painiketta painetaan. Vaihtoehtoisissa näytöissä, joihin voit siirtyä painamallatime-painiketta, näytetään: senhetkinen kellonaika (TIME) HUOM! Sukellustilassa TIME -näyttö vaihtuu automaattisesti takaisin DIVE TIME Kirjanmerkki Voit tallentaa erikoiskirjanmerkkejä profiilimuistiin sukelluksen aikana. Kirjanmerkit näkyvät sukelluslokisymbolina, kun selaat profiilimuistia tietokoneen näytöllä. Kirjanmerkit näytetään myös huomautuksina Suunto Dive Manager -PC-ohjelmassa. Voit tehdä kirjanmerkin profiilimuistiin sukelluksen aikana painamalla PLAN-painiketta. 58
59 Kuva 6.3. Sukellusnäyttö. Huomautus eli kirjanmerkki tehdään profiilimuistiin sukelluksen aikana painamalla PLAN-painiketta. Huomaa lokikirjan symboli Consumed Bottom Time (CBT) Jäljellä oleva suoranoususukellusaika näkyy myös visuaalisesti monitoimisessa pylväskaaviossa näytön vasemmassa reunassa. Kun jäljellä oleva suoranoususukellusaika laskee alle 200 minuutin, näyttöön tulee ensimmäinen (alin) pylväskaavion segmentti. Kun kehoon absorboituu enemmän typpeä, näyttöön alkaa tulla enemmän segmenttejä. Vihreä alue Turvatoimenpiteenä Suunto suosittelee, että pidät suoranousun pylväskaavion vihreällä alueella. Näyttöön alkaa tulla segmenttejä, kun jäljellä oleva suoranoususukellusaika on alle 100, 80, 60, 50, 40, 30 ja 20 minuuttia. Keltainen alue Kun pylväät saavuttavat keltaisen alueen, suoranoususukellusaikasi on alle 10 tai 5 minuuttia ja olet hyvin lähellä suoranoususukellusrajoja. Tässä vaiheessa sinun on aloitettava nousu pintaan. 59
60 Punainen alue Kun näytössä näkyvät kaikki pylväät (punainen alue), suoranoususukellusaikasi on laskenut nollaan ja sukelluksestasi on tullut dekompressiosukellus (lisätietoja on kohdassa Dekompressiosukellukset) Nousunopeuden ilmaisin Nousunopeus esitetään graafisesti pystysuoralla pylväällä näytön oikeassa reunassa. Kun suurin sallittu nousunopeus ylittyy, näytölle ilmestyvät viides SLOW-varoitussegmentti ja STOP-merkki, ja syvyyslukemat alkavat vilkkua. Tämä tarkoittaa, että suurin sallittu nousunopeus ylittyy jatkuvasti tai että nykyinen nousunopeus on merkittäväsi sallittua nopeutta suurempi. Taulukko 6.1, Nousunopeuden ilmaisin Nousunopeuden ilmaisin. Ei segmenttiä Yksi segmentti Kaksi segmenttiä Kolme segmenttiä Neljä segmenttiä Vastaava nousunopeus Alle 4 metriä minuutissa 4 6 metriä minuutissa 6 8 metriä minuutissa 8 10 metriä minuutissa metriä minuutissa Neljä segmenttiä, SLOW-segmentti, syvyyslukema vilkkuu, STOP- minuutissa Yli 12 metriä minuutissa tai jatkuvasti 10 metriä merkki ja äänihälytys 60
61 Kun suurin sallittu nousunopeus ylittyy, näytölle ilmestyvät viides SLOW-varoitussegmentti ja STOP-merkki, ja syvyyslukemat alkavat vilkkua. Tämä tarkoittaa sitä, että suurin sallittu nousunopeus ylittyy jatkuvasti tai että nousunopeus on sallittua nopeutta suurempi. Nousunopeutta on hidastettava välittömästi aina, kun näyttöön tulee SLOW-varoitussegmentti ja STOP-merkki. Kun saavutat 6 3 metrin syvyyden, näyttöön tulevat STOPmerkki ja CEILING-merkki, jotka kehottavat sinua tekemään pakollisen turvapysähdyksen. Odota, kunnes varoitus häviää näytöstä. Kun pakollisen turvapysähdyksen varoitus on aktiivinen, et saa nousta alle 3 metrin syvyyteen. Kuva 6.4. Nousunopeuden ilmaisin. Syvyyslukema vilkkuu, näyttöön tulee SLOW-segmentti ja neljä segmenttiä: nousunopeus on yli 10 metriä minuutissa. Tämä on kehotus hidastaa nousunopeutta! STOP-merkki tarkoittaa, että sinun on tehtävä pakollinen turvapysähdys, kun tulet 6 metrin syvyyteen. 61